Karmila Warouw

Karmila Warouw (lahèr tangghâl 05 Julè 1974) èngghi panèka sorang penyanyè sareng politikus ḍâri bhângsa Inḍonèsia."Daftar Calon Legislatif". Gerindra. 2023-08-19. Aksès 2026-01-12.

 Kaoḍi'ânna dhibi'èn 
Karmila lahèr tangghâl 5 Julè 1974 è Palu, Sulawèsi Tengnga. Salèrana tamaso' ana' bungso ḍâri orèng towana sè asmana M. pusadan (alam) sè asalla ḍâri Palu sareng Deice Warouw (alm) sè asalla ḍâri Manado, Sulawèsi Ḍâjâ. Karèr anyanyè èawwalè ḍâri sèttong kennengngan ka kennengngan sè laèn è kotta Manado, saèngghâ asmana bânynya' èkennal sareng orèng sè biyasa bâḍâ è kennengngan hiburân malem.

 Parjhâlânan Karèr 
È taon 1990, salèrana tampil è Fèstival Pop Singer Remaja sa-Jakarta, Fèstival Karaoke Matahari, sareng Fèstival Kataoke Resetoran Torigin. Salaèn tampil è Fèstival Karaoke Taipan è taon 1991.

È taon 1992, salèrana tampil è ajang Fèstival Penyanyè Yunior International Asia Bagus prioḍe lu-ghâllu, fèstival laghu-laghu pariwisata, sareng tampil asareng Krisdayanti ḍâlem Grandfinal lomba Cipta Pesona Bintang RCTI. Salèrana jhughân tampil è fèstival Pop Singer Pariwisata sa-Jakarta, fèstival Pop Singer Peonner se-Asia, fèstival Asia Bagus è Singapura asareng Krisdayanti sareng Dewi Gita, fèstival Song of Asia è Viètnam.

Salèrana alèng-lèng è Èripa ḍâlem paket istidarysophia nalèkana para' arè kamardhikaan Inḍonèsia sè nomer 59. È Sydney (Australia, salèrana tampil è ḍâlem acara Gala Night tor tampil ḍâlem acara jalinan nada è Brunei Darussalam. Panèka hasèl ḍâri alako abhhereng sareng tèlèvisi Brunei RTB tor TVRI.

Ampon bâḍâ pan-saponapan album sè ampon èpakalowar, akadhi; Selamat Lagghu Cinta (Sammy Paitam sareng Fariz RM), Buwâng Prasangkana, Kaulâ terro bâḍâ sè anḍe' (Ruan Kyota), sareng Biyasana  (Rudi Loho). Salèrana jhughân makalowar album bâgiyân Sulawèsi Ḍâjâ kalabân juḍul Jhâlân Ba Pèsa sareng album kaaghâmaan Kristen sè ajuḍul Iman. Jhughân bâḍâ pan-saponapan juḍul album sè laèn. Biografi singkatta antara laèn bisa èbâca è ḍâlem buku sè ajuḍul Ma'na ḍâri Kaoḍi'ân.

 Diskografi 
Karmila (1993)

Buwâng Prasangkana è Atèna Sampèan (1995)

Kaulâ Terro Bâḍâ sè Anḍe' (1996)

Biyasana (1999)

 Pemilu 2024 
Saamponna ajhâlânè è seni tarèk sowara sareng ampon noro' è dalem organisasi, salèrana terro maso'ah ka ḍunia politik tor agabung sareng Partai Gerindra. Ḍâlem catetdhân ḍaftar orèng sè èpèlè è ḍâlem sistem online JPU, salèrana ngaollè nomer urut 6 ḍâri partai sè acalonaghi. Salèrana acalonaghi abâ'na ḍâri dapil Sulawèsi Tengnga tor ngaollè sakitar 6000 sowara.

 Sombher